प्रणब मुखर्जी के निधन पर राहुल गांधी ने जताया शोक
पूर्व राष्ट्रपति प्रणब मुखर्जी के निधन के बाद उन्हें आम और खास लगातार श्रद्धांजलि दे रहे है। कांग्रेस नेता राहुल गांधी ने भी ट्वीट कर प्रणब मुखर्जी को याद किया।
नई दिल्ली। पूर्व राष्ट्रपति प्रणब मुखर्जी के निधन के बाद उन्हें आम और खास लगातार श्रद्धांजलि दे रहे है। कांग्रेस नेता राहुल गांधी ने भी ट्वीट कर प्रणब मुखर्जी को याद किया।  राहुल गांधी ने अपनी ट्वीट में लिखा कि ‘बड़े दुख के साथ देश को पूर्व राष्ट्रपति प्रणब मुखर्जी के निधन का समाचार मिला। मैं पूरे राष्ट्र के साथ उन्हें श्रद्धांजलि देता हूं। मेरी संवेदनाएं उनके परिवार और दोस्तों के साथ हैं”प्रणब मुखर्जी का सोमवार की शाम को निधन हो गया। वो काफी दिनों से बीमार थे। वहीं पिछले कुछ दिनों से कोमा में चल रहे थे। 84 साल के पूर्व राष्ट्रपति ब्रेन सर्जरी के बाद से आर्मी हॉस्पिटल में भर्ती थे। फेफड़ों में इंफेक्शन की वजह से उन्हें वेंटिलेटर सपोर्ट पर रखा गया था। वो 1969 में कांग्रेस में शामिल हुए थे। 1973 में वो पहली बार मंत्री बने। वो 2012 से 2017 के बीच भारत के राष्ट्रपति रहे।